google/wiki40b huggingface dataset:
Άνταμ Μπρόντι

Πρώτα χρόνια

Ο Μπρόντι γεννήθηκε στο Κάρλσμπαντ, μία κομητεία του Σαν Ντιέγκο. Είναι ο μεγαλύτερος γιος της Βάλερι η οποία είναι γραφίστας και του Μαρκ Μπρόντι ο οποίος είναι δικηγόρος. Είναι Εβραίοι. Έχει δύο μικρότερα δίδυμα αδέλφια, τον Σον και τον Ματ. Είπε πως δεν ήταν Καζανόβας, αλλά είχε χαριτωμένες φίλες και λίγο πολύ ζούσε στην παραλία. Ο Μπρόντι αποφοίτησε από το κολέγιο σε ηλικία 19 ετών και πήγε να κάνει καριέρα στο Χόλιγουντ ως ηθοποιός.

Καριέρα

Ο Μπρόντι έπαιξε το 2000 το ρόλο του Μπάρι Γουίλιαμς στη ταινία Growing Up Brady του 2000 και έπαιξε ένα μικρό ρόλο στην ταινία American Pie 2 το 1999. Το 2002 έπαιξε ένα μικρό ρόλο στην ταινία Σήμα Κινδύνου (The Ring) και πρωταγωνίστησε στην επιτυχημένη σειρά California Teens. Για την ερμηνεία του έχει δεχτεί πολύ καλές κριτικές και είχε γίνει εφηβικό είδωλο πολλών θαυμαστών του. Το 2005 έπαιξε στην ταινία Mr & Mrs Smith. Έχει κερδίσει πολλά βραβεία για τη συμμετοχή του στο California Teens.

Προσωπική ζωή

Το 2003 ο Μπρόντι ήταν σε σχέση με την συμπρωταγωνίστριά του στο California Teens Ρέιτσελ Μπίλσον και χώρισαν το 2006. Το 2014 παντρεύτηκε την Λέιτον Μίστερ.
Μωρίς Μπεναγιούν

Βιογραφία

Γεννημένος στην Αλγερία το 1957, από έναν πατέρα που σκοτώθηκε πριν την γέννησή του κατά τον πόλεμο ανεξαρτησίας της Αλγερίας, η οικογένειά του μετακόμισε στην Γαλλία το 1958 για να ζήσει στα προάστια του Παρισιού καθ'όλη την παιδική του ηλικία. Για να χρηματοδοτήσει τις σπουδές του εργάστηκε ως καθηγητής δευτεροβάθμιας εκπαίδευσης (1978) όπου δίδαξε καλές τέχνες και λογοτεχνία. Αποφοίτησε από το Τμήμα Καλών Τεχνών (Πανεπιστήμιο Σορβόνης) στις αρχές της δεκαετίας του 1980 και σκηνοθέτησε βίντεο μικρής διάρκειας για σύγχρονους καλλιτέχνες όπως οι Daniel Buren, Jean Tinguely, Sol LeWitt και Martial Raysse. Το 1987 ίδρυσε το Z-A, ένα εργαστήριο εικονικής πραγματικότητας. Από το 1990 έως το 1993, ο Μπεναγιούν συνεργάστηκε με τον Βέλγο γραφίστα François Schuiten στο έργο Quarxs, που είναι η πρώτη σειρά animation η οποία δημιουργήθηκε από τα γραφικά ενός υπολογιστή HD. Το 1993 έλαβε το βραβείο Villa Medicis Hors Les Murs για το έργο του Art After Museum, μια σύγχρονη συλλογή τέχνης εικονικής πραγματικότητας.
Μετά το 1994 ο Μπεναγιούν ενεπλάκη με έργα τα οποία ασχολούνταν περισσότερο με την εικονική πραγματικότητα και την διαδραστική τέχνη. Ένα από τα έργα περιγράφηκε από τον Jean-Paul Fargier στην Le Monde (1994) ως "το πρώτο μεταφυσικό βιντεοπαιχνίδι". Ένα σημαντικό έργο αυτής της περιόδου είναι το The Tunnel under the Atlantic, που ολοκληρώθηκε το 1995. Αυτό ήταν ένα εικονικό έργο το οποίο συνέδεε το Pompidou Center στο Παρίσι και το Μουσείο Σύγχρονης Τέχνης στο Μόντρεαλ. Αυτή η εγκατάσταση είναι ένα μοναδικό παράδειγμα του είδους του για αυτό που αποκαλεί ο Μπεναγιούν αρχιτεκτονική της επικοινωνίας.
Νανόφιδο

Περιγραφή

Το νανόφιδο είναι ένα αρκετά λεπτό φίδι με μέγιστο μήκος τα 70 cm, συνήθως όμως τα ενήλικα είναι πολύ μικρότερα. Το δέρμα του είναι λείο και οι άκρες των φολίδων είναι ελαφρώς πιο σκούρες από τα κέντρα. Η ανώτερη επιφάνεια του σώματος έχει ομοιόμορφο κιτρινοκάστανο, γκριζωπό-καφέ ή κοκκινωπό-καφέ χρώμα, ενώ η κατώτερη γυαλιστερό λευκό. Εξαίρεση αποτελούν ορισμένα άτομα σε αρκετούς πληθυσμούς, όπου εμφανίζουν σειρές από μαύρες κηλίδες στην επιφάνεια του σώματος (υποείδος Ε. modestus semimaculatus). Γύρω από το λαιμό διακρίνεται μια ζώνη με σκούρες κηλίδες σε σχήμα ημισελήνου χωρισμένη από το κεφάλι από μια ανοιχτόχρωμη λωρίδα.

Γεωγραφική κατανομή

Εξαπλώνεται κυρίως στην περιοχή του Καυκάσου (Αρμενία, Ν. Αζερμπαϊτζάν, Α. Γεωργία, Ν. Ρωσία), στην Τουρκία, στο Ιράν, αλλά και στην Ελλάδα. Στη χώρα μας απαντάται μόνο σε ορισμένα νησιά του Ανατολικού Αιγαίου: Αλατονήσι, Φούρνοι, Κάλυμνος, Καστελλόριζο, Λέρος, Λέσβος, Σαμιοπούλα, Σάμος, Σύμη και Χίος. Η παρουσία του στην Α. Θράκη και στο Ιράκ απαιτεί επιβεβαίωση.

Ενδιαίτημα

Προτιμά ξηρές, βραχώδεις περιοχές με αραιή βλάστηση. Μπορεί επίσης να βρεθεί σε δασικές, αγροτικές και καλλιεργούμενες εκτάσεις.

Βιολογία

Δραστηριοποιείται κυρίως κατά την αυγή και το σούρουπο, αλλά και σε σκιερές περιοχές κατά τη διάρκεια της μέρας. Κρύβεται κάτω από πέτρες και σε ρωγμές και μερικές φορές ανά μικρές ομάδες. Κυνηγά δραστήρια ασπόνδυλα (συνήθως ακρίδες, γρύλους και σκαθάρια, αλλά και σαρανταποδαρούσες και σκορπιούς) και μικρές σαύρες. Ενεργό μεταξύ Μαρτίου και Οκτωβρίου. Το ζευγάρωμα πραγματοποιείται μέχρι τον Ιούνιο. Είναι ωοτόκο και τα θηλυκά γεννούν 3-8 αυγά τον Ιούλιο, ενώ η εκκόλαψη των αυγών γίνεται το Σεπτέμβριο.
Β΄ Συριακός πόλεμος

Ευμένης του Περγάμου

O νέος πόλεμος ξέσπασε όταν ο ηγεμόνας του Περγάμου Ευμένης προσπάθησε να ανεξαρτητοποιηθεί από το βασίλειο των Σελευκιδών. Κατά την διάρκεια του πολέμου μεταξύ του Περγαμηνού ηγεμόνα και του Αντιοχου Θεού ο Πτολεμαίος επωφελήθηκε ενισχύοντας την θέση του στα παράλια της Δυτικής Μικράς Ασίας. Η μεγαλύτερη του επιτυχία ήταν η προσχώρηση σ΄ αυτόν της Εφέσου στην οποία εγκατέστησε φρουρά..

Συνασπισμός του Αντίοχου Θεού εναντίον του Πτολεμαίου Φιλάδελφου

Ο Αντίοχος Θεός σχημάτισε έναν συνασπισμό εναντίον του Λαγίδη μονάρχη στον οποίο συμμετείχαν εκτός από τον ίδιο, ο πρώην διεκδικητής του μακεδονικού θρόνου Πτολεμαίος γιος του Λυσίμαχου και της Αρσινόης, αδελφής του Πτολεμαίου Φιλάδελφου, ο οποίος είχε εκδιωχτεί από την Μακεδονία από τον Αντίγονο Γονατά, ο Αιτωλός στρατιωτικός Τίμαρχος και οι Ρόδιοι.
Ο Πτολεμαίος του Λυσίμαχου ήταν διοικητής της φρουράς της Εφέσου. Αποστάτησε προς την πλευρά του Αντίοχου Θεού όταν έμαθε ότι ο Πτολεμαίος Φιλάδελφος ήθελε να ορίσει διάδοχο έναν από τους γιούς του.
Ο Τίμαρχος ήταν διοικητής της φρουράς της Μιλήτου και υποστηρικτής του Πτολεμαίου του Λυσίμαχου. Όταν αποστάτησε κατέλαβε την Σάμο.

Πολεμικές επιχειρήσεις

Όταν ξέσπασαν οι εχθροπραξίες ο Πτολεμαίος Φιλάδελφος βρέθηκε σε μειονεκτική θέση. Η επιρροή του στην Κυρίως Ελλάδα είχε μειωθεί ύστερα από τον Χρεμωνίδειο πόλεμο ενώ βρίσκονταν σε εμπόλεμη κατάσταση με τον Αντίγονο Γονατά. Επιπλέον ο αντίπαλος του Αντίοχος Θεός συμμάχησε με τον Αντιγονίδη βασιλιά δίνοντας ως σύζυγο στον γιο του τελευταίου, Δημήτριο, την αδελφή του Στρατονίκη.
Οι πολεμικές επιχειρήσεις περιορίστηκαν στην Μικρά Ασία. Ο Πτολεμαίος του Λυσίμαχου δολοφονήθηκε το 259 π.Χ. από τους Γαλάτες μισθοφόρους του. Ο Τίμαρχος που επιθυμούσε να γίνει τύραννος της Μιλήτου κατέλαβε την πόλη, αλλά εκδιώχθηκε λίγο αργότερα (258 π.Χ.) από αυτήν από τον Αντίοχο Θεό. Τον πόλεμο έκρινε η νίκη του Ρόδιου ναύαρχου Αγαθόστρατου εναντίον του πτολεμαϊκού στόλου που διοικούσε ο Χρεμωνίδης σε ναυμαχία που έγινε στην Έφεσο (περίπου το 259 π.Χ.) και ενδεχομένως η νίκη του Αντίγονου Γονατά στην ναυμαχία της Κω (αν δεχτούμε ότι αυτή έγινε το 257 π.Χ.).Έτσι ο Αντίοχος Θεός κατέλαβε τις ιωνικές πόλεις και ορισμένες θέσεις στην Παμφυλία και την Κιλικία.

Συνθήκη ειρήνης μεταξύ των εμπολέμων

Παρά τις επιτυχίες του ο Αντίοχος Θεός προχώρησε στην σύναψη ειρήνης με τον αντίπαλο του. Με την συνθήκη που έγινε μεταξύ των δυο ηγεμόνων ο Σελευκίδης ηγεμόνας κρατούσε τις πρόσφατες κατακτήσεις του παραιτούνταν όμως από τα δικαιώματα του στην Συρία.
Ο Πτολεμαίος Φιλάδελφος επίσης, έδωσε ως σύζυγο στον Αντίοχο Θεό την κόρη του Βερενίκη, αφού ο τελευταίος εγκατέλειψε την ως τότε σύζυγο του Λαοδίκη.
Γιαντβίγκα της Πολωνίας

Βιογραφία

Η ακριβής ημερομηνία γέννησης της Εδβίγης δεν είναι γνωστή. Το 1375 κανονίστηκε ο γάμος με τον Γουλιέλμο των Αψβούργων και έζησε στην Αυστρία από το 1378 μέχρι το 1380. Μετά τον θάνατο της γηραιότερης αδελφής της, το 1379, η Εδβίγη και ο Γουλιέλμος θεωρήθηκαν διάδοχοι του θρόνου της Ουγγαρίας, ενώ η Μαρία και ο αρραβωνιαστικός της, Σιγισμούνδος του Λουξεμβούργου, του θρόνου της Πολωνίας. Όμως ο βασιλιάς Λουδοβίκος πέθανε το 1382 και έτσι η Μαρία στέφθηκε, μετά από αίτημα της μητέρας της, βασίλισσα της Ουγγαρίας. Ο Σιγισμούνδος προσπάθησε να προσαρτήσει την Πολωνία, αλλά οι Πολωνοί ευγενείς ανακοίνωσαν ότι θα υπάκουαν την κόρη του Λουδοβίκου, που θα έμενε στην Πολωνία. Η βασίλισσα Ελισάβετ πρότεινε η Εδβίγη να γίνει βασίλισσα της Πολωνίας, αλλά δεν την έστειλε να στεφθεί στην Κρακοβία, μέχρι που την έπεισαν οι ευγενείς της Ελάσσονος Πολωνίας.
Η Εδβίγη στέφθηκε "βασιλιάς" στην πρωτεύουσα της Πολωνίας, Κρακοβία, την 16η Οκτωβρίου 1384. Η στέψη της με αυτόν τον τίτλο έγινε είτε για να εκφράσει την αντίθεση των Πολωνών ευγενών στο ενδεχόμενο να γινόταν αυτομάτως βασιλιάς ο αρραβωνιαστικός της Γουλιέλμος ή απλώς για να υπογραμμισθεί ότι ήταν κυρίαρχη βασίλισσα (και όχι σύζυγος βασιλιά). Οι σύμβουλοί της, μετά από τη συναίνεση της μητέρας της, άρχισαν τις διαπραγματεύσεις με τον Γιαγγέλωνα, Μέγα Δούκα της Λιθουανίας, ο οποίος ήταν πάνω από 30 χρόνια μεγαλύτερός της και παγανιστής, σχετικά με τον γάμο του με την Εδβίγη. Ο Γιαγγέλων υπέγραψε την Ένωση του Κρέβο, υποσχόμενος να προσχωρήσει στον Ρωμαιοκαθολικισμό και να προωθήσει τον εκχριστιανισμό των υποτελών του. Ο Γουλιέλμος έσπευσε στη Κρακοβία, ώστε να ολοκληρώσει τον προκαθορισμένο γάμο του με την Εδβίγη, όμως οι Πολωνοί ευγενείς τον εξεδίωξαν στα τέλη Αυγούστου του 1385. Ο Γιαγγέλων, ο οποίος βαπτίστηκε Λαδίσλαος, νυμφεύθηκε την τότε δωδεκάχρονη Εδβίγη στις 15 Φεβρουαρίου 1386. Ο Λαδίσλαος/Γιαγγέλων στέφθηκε βασιλιάς στις 4 Μαρτίου.
Ως συγκυβερνήτρια, η Εδβίγη συνεργαζόταν στενά με τον σύζυγό τής. Αφότου οι επαναστατημένοι άρχοντες φυλάκισαν τη μητέρα και την αδελφή της, επιτέθηκε στην υπό ουγγρική κυριαρχία Ρουθηνία και έπεισε τους περισσότερους κατοίκους να γίνουν υπήκοοι του στέμματος της Πολωνίας. Μεσολάβησε ως διαπραγματεύτρια μεταξύ των συγγενών του συζύγου της, καθώς και ανάμεσα στην Πολωνία και τους Τεύτονες Ιππότες. Μετά τον θάνατο της αδελφής της, Μαρίας, το 1395, η Εδβίγη και ο Λαδίσλαος διεκδίκησαν την Ουγγαρία από τον χήρο Σιγισμούνδο, αλλά οι Ούγγροι ευγενείς δεν τους υποστήριξαν.
Η Εδβίγη πέθανε στις 17 Ιουλίου 1399, περίπου ένα μήνα μετά τη γέννηση της κόρης της Ελισάβετ (η οποία είχε αποβιώσει τέσσερεις μέρες πριν, στις 13 Ιουλίου 1399). Τάφηκε στον καθεδρικό ναό της Κρακοβίας.
Η Εδβίγη συμμετείχε σε πολιτιστικές δραστηριότητες και εράνους και ίδρυσε νέα νοσοκομεία, σχολεία και εκκλησίες, ενώ επιδιόρθωσε τα παλιά.  Επίσης, επανασύστησε το Πανεπιστήμιο της Κρακοβίας, το οποίο είχε ιδρυθεί το 1364, ζητώντας από τον Πάπα να ιδρυθεί θεολογική σχολή στην Κρακοβία. Το αίτημά τους εγκρίθηκε τις 11 Ιανουαρίου 1397, αλλά το τμήμα ολοκληρώθηκε ένα χρόνο μετά το θάνατο της Εδβίγης, τις 26 Ιουλίου 1400.
Ζελένικε

Γεωγραφία

Η ενότητα αυτή είναι κενή, ανεπαρκώς ανεπτυγμένη ή ανολοκλήρωτη. Η βοήθειά σας είναι καλοδεχούμενη!

Ιστορία

Η ενότητα αυτή είναι κενή, ανεπαρκώς ανεπτυγμένη ή ανολοκλήρωτη. Η βοήθειά σας είναι καλοδεχούμενη!
Σεντίρ

Το νησίΣεντίρ (τουρκικά: Sedir Adası), επίσης γνωστό και ως νήσος Κλεοπάτρα, είναι ένα μικρό νησί στον Κεραμεικό Κόλπο (Gökova) του νοτιοανατολικού Αιγαίου Πελάγους, στα ανοικτά των ακτών της Επαρχίας Μούγλων της Τουρκίας. 
Είναι διάσημο για την παραλία του, που αποτελείται από κοχύλια. Κάθε κόκκος άμμου είναι μια τέλεια σφαίρα: για αυτό το λόγο η παραλία προστατεύεται από την κυβέρνηση για να αποτρέψει την αφαίρεση άμμου από την παραλία. 
Σύμφωνα με το μύθο, ο Μάρκος Αντώνιος και η Κλεοπάτρα κολύμπησαν ως το νησί και η άμμος μεταφέρθηκε από την Ερυθρά Θάλασσα με πλοία από τη Βόρεια Αφρική. Λέγεται ότι αυτό το είδος άμμου εντοπίζεται μόνο στην Αίγυπτο.
Οικογένεια Αλουσιανού

Η Οικογένεια Αλουσιανού ή Αλούσιαν ήταν βυζαντινή οικογένεια με καταγωγή το Θέμα Βουλγαρίας, παρακλάδι της βουλγαρικής Δυναστείας των Κομητόπουλων. Η οικογένεια είχε στενούς δεσμούς λόγω γάμων με την οικογένεια των Δαλασσηνών.
Γενάρχης της οικογένειας ήταν ο Αλουσιανός ή Αλουσιάνος ή Αλούσιαν, Βούλγαρος και μετά Ρωμαίος ευγενής, νυμφευμένος με μέλος της οικογένειας Δαλασσηνών. Ο Αλουσιανός ήταν γιος του Ιβάν Βλάντισλαβ της Βουλγαρίας και συμμετείχε ενεργά στην Εξέγερση του Πέτρου Δελεάνου το 1040-1041, όπου ανακηρύχθηκε από τους επαναστάτες τσάρος. Γιοι του ήταν ο Βασίλειος Ρωμαίος δούκας και ο Σαμουήλ Ρωμαίος στρατηγός, ενώ κόρη του η Άννα, σύζυγος του μετέπειτα Αυτοκράτορα Ρωμανού Δ΄.
Γιος του Σαμουήλ Αλουσιανού και της Δαλασσηνής ήταν ο Κωνσταντίνος, που κατείχε το αξίωμα του βεστάρχη. Γιος της Άννας Αλουσιανού και του Διογένη ήταν ο επίσης Κωνσταντίνος Διογένης, που απέκτησε δύο παιδιά με σύζυγο από την οικογένεια των Αργυρών. Γνωστός είναι και ο Δαυίδ Αλουσιανός, πιθανότατα γιος του Αλουσιανού.
Βάζο του Άαλτο

Το βάζο του Άαλτο (στα φινλανδικά Aalto-maljakko) είναι ένα παγκοσμίως αναγνωρίσιμο αντικείμενο γνωστό και ως Savoy Vase και ένα υπόδειγμα του φινλανδικού design.
Το βάζο σχεδιάστηκε από τον Άλβαρ Άαλτο αρχικά για μια συμμετοχή σε έναν διαγωνισμό design για το εργοστάσιο υαλικών Karhula-littala το 1936. Το ίδιο βάζο έλαβε μέρος και στην παγκόσμια έκθεση του 1937 στο Παρίσι. Το σχέδιο είναι εμπνευσμένο από μια γυναίκα Sami. (sami= μια φυλή της Λαπωνίας).
Ο Άαλτο δημιούργησε τα αρχικά σχέδια εμφυσώντας γυαλί στη μέση μιας σειράς από ξύλα καρφωμένα στο έδαφος και αφήνοντας το λιωμένο γυαλί να κυλήσει μόνο από ορισμένες μεριές, δημιουργώντας έτσι κυματιστό σχήμα. Το όνομα Βάζο Σαβοϊ (Savoy) προήλθε από την αγορά του βάζου και των δικαιωμάτων του από το εστιατόριο Σαβοϊ στο Ελσίνκι. Ο Άαλτο δεν έβγαλε ποτέ χρήματα από το έργο αυτό, γιατί το σχέδιο ανήκε στο εργοστάσιο για το οποίο διεξαγόταν ο διαγωνισμός.
Θρόνοι

Οι Θρόνοι ήταν αρχαία πόλη στην Κύπρο. Βρισκόταν στα βόρειο ανατολικά της νήσου στην σημερινή επαρχία Αμμόχωστου.
Σε καταλόγους του Μαντείου των Δελφών οι Θρόνοι φέρεται ότι είχαν φιλοξενήσει θεωρούς, δηλαδή απεσταλμένους του μαντείου . 
Η πόλη εγκαταλείφθηκε τον 7ο αιώνα μ.Χ. λόγω τον αραβικών επιδρομών.
Θέατρο των Τάξεων

Ιστορία

Το Θέατρο των Τάξεων χτίστηκε στα τέλη του 18ου αιώνα ως ανταπόκριση στις ιδέες του Διαφωτισμού, έχοντας ως σκοπό τη γενική πρόσβαση στο θέατρο αλλά και το ίδιο το κτήριο να αναδεικνύει τα πολιτιστικά πρότυπα της χώρας. Το κτήριο σχεδιάστηκε από τον Anton Haffenecker και χτίστηκε σε λιγότερο από δύο χρόνια για τον Κόμη Νόστιτς.  
Τα πρώτα χρόνια ονομαζόταν Θέατρο Νόστιτς. Το θέατρο άνοιξε το 1783 με μία παράσταση της τραγωδίας Εμίλια Γκαλόττι του Γερμανού δραματουργού Γκότχολντ Έφρεμ Λέσινγκ. Το ίδιο το κτήριο είναι ένα από τα καλύτερα δείγματα νεοκλασικής αρχιτεκτονικής στην Πράγα.

Πολιτιστικά γεγονότα

Ενώ το θέατρο χτίστηκε αρχικά με την πρόθεση να παρουσιάζονται γερμανικά δράματα και ιταλικές όπερες, σταδιακά παρουσιάστηκαν και έργα σε άλλες γλώσσες. Οι πρώτες τσέχικες παραγωγές ανέβηκαν το 1785 προκειμένου να επιτευχθεί ένα ευρύτερο κοινό, και από το 1812 η έξοδος στο Θέατρο των Τάξεων έγινε πλέον ένα σύνηθες χαρακτηριστικό της κυριακάτικης εξόδου. Πολλοί διάσημοι Ευρωπαίοι άνθρωποι της μουσικής, όπως ο Νικολό Παγκανίνι, έδωσαν παραστάσεις ή διηύθυναν την ορχήστρα του θεάτρου, όπως ο Καρλ Μαρία φον Βέμπερ, ο Άντον Ρουμπινστάιν, ο Καρλ Γκόλντμαρκ και ο Γκούσταβ Μάλερ.
Στις 29 Οκτωβρίου 1787 έγινε στο Θέατρο των Τάξεων η παγκόσμια πρεμιέρα της όπερας "Ντον Τζιοβάννι" με τον ίδιο τον Μότσαρτ να διευθύνει την ορχήστρα.
Το 1834 έκανε πρεμιέρα μία μουσική κωμωδία με τίτλο Φιντλόβατσκα. Ένα από τα τραγούδια της, το "Πού είναι η πατρίδα μου" (Kde domov můj), έγινε αργότερα ο εθνικός ύμνος της Τσεχίας.

Πρόσφατη ιστορία

Το Θέατρο των Τάξεων συνεχίζει μέχρι σήμερα να παρουσιάζει δραματικά έργα, μπαλέτα και όπερες, εστιάζοντας κυρίως στο οπερατικό έργο του Βόλφγκανγκ Αμαντέους Μότσαρτ. Ακόμα περισσότερη φήμη τού προσέδωσε το γεγονός ότι στο θέατρο γυρίστηκαν σκηνές της βραβευμένης με Όσκαρ κινηματογραφικής ταινίας Αμαντέους, του Τσέχου σκηνοθέτη Μίλος Φόρμαν.
Κωπώνιος

Η διακυβέρνηση του Κωπώνιου

Κατά τον πρώτο χρόνο της αρχής του νέου επιτρόπου διενεργήθηκε στην Ιουδαία απογραφή ύστερα από διαταγή του επάρχου της Συρίας Κυρήνιου. Το γεγονός προκάλεσε εξέγερση υπό την ηγεσία του Ιούδα του Γαλιλαίου , η οποία απέτυχε. Αλλά και οι εσωτερικές εντάσεις δεν έλειψαν.Κατά την διάρκεια κάποιας εορτής του Πάσχα ορισμένοι Σαμαρίτες μπήκαν στό προάυλιο του Ναού και σκόρπισαν ανθρώπινα οστά κατά μήκος των κιονοστοιχιών του. Λίγο καιρό αργότερα από αυτό το γεγονός ο Κωπώνιος ανακλήθηκε στην Ρώμη. Αντικαταστάθηκε από τον Μάρκο Αμπίβουλο ή Αμπίβιο.
1130 Σκουλντ

Φυσικά χαρακτηριστικά

Τα φυσικά χαρακτηριστικά της Σκουλντ είναι άγνωστα. Η Σκουλντ περιστρέφεται γύρω από τον εαυτό της μία φορά κάθε 4 ώρες και 49 λεπτά.
Επαρχία Κάτω Νευροκοπίου

Διοικητικές μεταβολές

Η ενότητα αυτή είναι κενή, ανεπαρκώς ανεπτυγμένη ή ανολοκλήρωτη. Η βοήθειά σας είναι καλοδεχούμενη!
Εθνικό Έμβλημα της Λαϊκής Δημοκρατίας της Κίνας

Το εθνικό έμβλημα της Λαϊκής Δημοκρατίας της Κίνας (中华人民共和国国徽) περιέχει μια απεικόνιση Πύλης της Τιεν Ανμέν, της κύριας νότιας εισόδου της Απαγορευμένης Πόλης από την Πλατεία της Τιεν Ανμέν, στο Πεκίνο, σε κόκκινο υπόβαθρο. Πάνω από αυτό είναι τα πέντε αστέρια που βρίσκονται στη Σημαία της Λαϊκής Δημοκρατίας της Κίνας και εκπροσωπούν την ένωση των κινέζικων λαών (ουσιαστικά η ένωση των πέντε κύριων εθνοτήτων ή κατά άλλους των πέντε κοινωνικών τάξεων).
Ο κύκλος περιβάλλεται από στάχυα από σιτάρι και συμβολίζει έτσι τη φιλοσοφία του Μάο Τσε Τουνγκ για μια γεωργική επανάσταση. Στο κέντρο του κάτω μέρους του άκρου βρίσκεται ένας οδοντωτός τροχός, σύμβολο της εργατικής τάξης.
Τα ανωτέρω εκπροσωπούν τον επαναστατικό αγώνα των Κινέζων από την εποχή του Κινήματος της 4ης Μαΐου και το συνασπισμό του προλεταριάτου, οι οποίοι πέτυχαν να ιδρύσουν τη Λαϊκή Δημοκρατία της Κίνας.
Το έμβλημα σχεδιάστηκε από το διάσημο αρχιτέκτονα Λιανγκ Σιτσένγκ και καθιερώθηκε ως εθνικό σύμβολο στις 20 Σεπτεμβρίου 1950, από την κεντρική κυβέρνηση.
Πατέρας αφέντης

Πλοκή

Στην αρχή της ταινίας μιλά ο Γκαβίνο Λέντα, διηγούμενος την προσωπική του ιστορία. Στη συνέχεια ξεκινά η εξιστόρηση. 
Σαρδηνία, δεκαετία του 1940. Ο μικρός Γκαβίνο αναγκάζεται να σταματήσει το σχολείο για να δουλέψει στα χωράφια του αυταρχικού πατέρα του. Για τα επόμενα 14 χρόνια ζει σαν αγρότης και υπομένει την εξουσιαστική συμπεριφορά του. Όμως, φεύγει από το σπίτι, όταν τον καλούν για να υπηρετήσει τη στρατιωτική του θητεία. Όσον καιρό λείπει, εκπαιδεύεται και αποκτά διάφορες δεξιότητες. Έτσι, όταν γυρίζει, επαναστατεί ενάντια στον πατέρα του και του λέει πως θα πάει στο πανεπιστήμιο. Εκείνος τον διώχνει από το σπίτι. Ο Γκαβίνο τελικά κάνει αυτό που θέλει, πηγαίνει στο πανεπιστήμιο και γίνεται γλωσσολόγος.
Στο τέλος, μιλά ξανά ο Λέντα και εξηγεί γιατί έγραψε το βιβλίο.
Πανελλήνιο πρωτάθλημα Beach Handball

Το Πανελλήνιο Πρωτάθλημα Beach Handball διεξήχθη για πρώτη φορά το 1996. Από το 2000 διεξάγεται κάθε χρόνο από την Ομοσπονδία Χειροσφαιρίσεως Ελλάδος (ΟΧΕ), σε άνδρες και γυναίκες. Στο τουρνουά του 1996 είχαν συμμετάσχει μόνον ανδρικές ομάδες. Οι πολυνίκες του θεσμού είναι: οι Α.Σ. Κύκλωπες Αλεξανδρούπολης Beachboys 2012 στους άνδρες, με 5 πρωταθλήματα και η ομάδα Avant Garde Ασπροβάλτας στις γυναίκες, με 8 πρωταθλήματα.
Το Πανελλήνιο Πρωτάθλημα διεξάγεται σε δύο φάσεις. Στην πρώτη φάση, διεξάγονται προκριματικά τουρνουά, σε διάφορα σημεία της Χώρας, με τις ομάδες να βαθμολογούνται ανάλογα με την κατάταξή τους σε κάθε τουρνουά, αλλά και με τους βαθμούς αξιολόγησης της ποιότητος του τουρνουά. Οι τέσσερεις πρώτες ομάδες της βαθμολογίας προκρίνονται στην Τελική Φάση, η οποία διεξάγεται με την μορφή final-4, με ημιτελικούς αγώνες, μικρό και μεγάλο τελικό. Η νικήτρια ομάδα του μεγάλου τελικού αναδεικνύεται Πρωταθλήτρια Ελλάδος.
Από το 2014, στις επίσημες διοργανώσεις Beach Handball της ΟΧΕ (Πανελλήνιο Πρωτάθλημα και Κύπελλο Ελλάδος), μπορούν να συμμετέχουν μόνον τα σωματεία-μέλη της Ομοσπονδίας. Τα ανεξάρτητα-ανεπίσημα σωματεία, μπορούν να μετέχουν στα διάφορα τουρνουά, χωρίς, όμως, δικαίωμα βαθμολόγησης στην Πανελλήνια κατάταξη και διεκδίκησης τροπαίων. Το 2014, η ΟΧΕ καθιέρωσε και την διεξαγωγή του Κυπέλλου Ελλάδος, για τους άνδρες και τις γυναίκες .
Άγιος Ιωάννης (συνοικία Αμμοχώστου)

Τοποθεσία

Ο Άγιος Νικόλαος αποτελεί μέρος των Βαρωσίων, δηλαδή της νέας Αμμοχώστου. Στα νότια συνορεύει με τον Άγιο Νικόλαο (συνοικία Αμμοχώστου), στα δυτικά με την Χρυσοσπηλιώτισσα, στα βορειοδυτικά με τον Άγιο Λουκά και στα βόρεια με την Παλαιά Αμμόχωστο. Το ανατολικό μέρος της διοικητικής του έκτασης είναι παραθαλάσσιο.

Εκκλησία Αγίου Ιωάννη

Ο ναός της συνοικίας είναι αφιερωμένος στον Άγιο Ιωάννη τον Πρόδρομο του Φαράγκου. Κτίστηκε το 1960 στη θέση μικρού μοναστηριού του Αγίου Ιωάννη της Κουρράθας.

Αθλητικές εγκαταστάσεις

Στη συνοικία Αγίου Ιωάννη βρίσκεται το Στάδιο ΓΣΕ και το Δημοτικό Στάδιο Αμμοχώστου.
2587 Γκάρντνερ

Φυσικά χαρακτηριστικά

Τα φυσικά χαρακτηριστικά του Γκάρντνερ είναι άγνωστα.
Μπελ κάντο

Ο μουσικός όρος μπελ κάντο (ιταλ. bel canto) αναφέρεται σε φωνητική τεχνική της Ιταλίας του 18ου αιώνα. Έμφαση δίνεται λιγότερο στην έκφραση ή το συναίσθημα και περισσότερο στην ομορφιά του ήχου και την αρτιότητα της ερμηνείας. Η εμφάνιση του μπελ κάντο υπήρξε άρρηκτα συνδεδεμένη με την ιταλική όπερα σέρια (seria).
Υπουργείο Ναυτιλίας και Νησιωτικής Πολιτικής

Στελέχωση

Το Υπουργείο Ναυτιλίας και Νησιωτικής Πολιτικής στελεχώνεται από πολιτικό προσωπικό, καθώς και το στρατιωτικό προσωπικό του Λιμενικού Σώματος - Ελληνικής Ακτοφυλακής, Αξιωματικούς, Υπαξιωματικούς και Λιμενοφύλακες.
Μπρέτσελ

Ιστορία

Υπάρχουν πολλές ιστορίες για την προέλευση των μπρέτσελ. Ετυμολογικά, η λέξη μπρέτσελ ίσως προέρχεται από την Λατινική λέξη brachium που σημαίνει χέρι και συνδέεται με την ελληνική λέξη βραχίονας.
Συνοδεύει τους Χριστιανούς στη νηστεία και για πολλούς το σχήμα του αναπαριστά τη στάση προσευχής ενός μοναχού με σταυρωμένα χέρια ενώ κάθε τρύπα του αντιστοιχεί σε ένα μέλος της Αγίας Τριάδας. 
Σε μία ιστορία αναφέρεται ότι ένας φούρναρης, που κατηγορείτο για κλοπή, είχε μόνο μια ευκαιρία για να απαλλαγεί από την ποινή του. Έπρεπε να φτιάξει ένα αρτοσκεύασμα, μέσα από το οποίο θα μπορούσε να περάσει ο ήλιος, τρεις φορές. Ο εφευρετικός φούρναρης διαμόρφωσε κατά τέτοιο τρόπο το ζυμάρι, ώστε προέκυψε το μπρέτσελ.
Η πρώτη γραφική απεικόνιση μπρέτσελ ήταν στην εγκυκλοπαίδεια της Αλσάτιας Hortus deliciarum το 1160 μ.Χ.
Το μπρέτσελ είναι παραδοσιακό σύμβολο της συντεχνίας των αρτοποιών, και απεικονίζεται στα οικόσημά τους, στις ταμπέλες των καταστημάτων τους και στα λογότυπα πολλών εταιρειών, παραγωγών και εμπόρων ειδών αρτοποιίας. 
Από το 2016 υπάρχει μουσείο ειδικά για τα μπρέτσελ στο Ερντμανχάουσεν του Λούντβιγκσμπουργκ Γερμανίας.
Το μεγαλύτερο μπρέτσελ στον κόσμο παρασκευάστηκε την 25η Οκτωβρίου 2015 στο CIFCO του Σαν Σαλβαδόρ. Ζύγιζε 783,81 κιλά, είχε 8,93 μ. μήκος και 4,06 μ. πλάτος.
Γλυκερία (τραγουδίστρια)

Βιογραφικά στοιχεία

Η Γλυκερία γεννήθηκε στο χωριό Άγιο Πνεύμα Σερρών στις 16 Νοεμβρίου του 1953. Από πολύ μικρή δέχθηκε μουσικά ερεθίσματα από την οικογένειά της, με συνέπεια το τραγούδι να ριζώσει μέσα της σε πολύ μικρή ηλικία. Ο πατέρας και ο θείος της έπαιζαν ερασιτεχνικά μπουζούκι.
Εμφανίστηκε το 1974 στην τηλεοπτική εκπομπή Να η Ευκαιρία, ενώ η πρώτη της εμφάνιση στην ελληνική μουσική σκηνή ήταν το ίδιο έτος στην ταβέρνα Λητώ στην Πλάκα.
Στα χρόνια που υπηρετεί το ελληνικό τραγούδι διατηρεί "χαμηλό προφίλ", πηγαία έκφραση και σταθερό κοινό.
Οίκος του Σάουμμπουρκ

Ο Οίκος του Σάουμμπουρκ ήταν μια δυναστεία Γερμανών κυβερνητών γνωστοί με το όνομα αυτό από το 1485. Η οικογένεια κυβέρνησε την κομητεία του Χόλσταϊν και τις υποπεριοχές της όπως Χόλσταϊν-Ίτσεχοε, Χόλσταϊν-Κίελο, Χόλσταϊν-Πίνεμπεργκ, Χόλσταϊν-Πλόν, Χόλσταϊν-Σεγζέμπεργκ, Χόλσταϊν-Ρένντσμπουρκ και τα τελευταία χρόνια το δουκάτο του Σλέσβιχ. Οι Σάουμπουργκ προέρχονταν από το κάστρο του Σάουμπουργκ κοντά στον ποταμό Βέζερ, οι ιδιοκτήτες του κάστρου ονόμαζαν τον εαυτό τους λόρδους και στην συνέχεια κόμητες, ο Αδόλφος Α ορίστηκε πρώτος λόρδος του Σάουμμπουρκ (1106).
Το 1110 ο Αδόλφος Α, λόρδος του Σάουμμπουρκ ορίστηκε από τον Λοθάριο, δούκα της Σαξονίας κάτοχος του Χόλσταϊν και του Στόρμαρν με το Αμβούργο σαν δώρο.  
Το Χόλσταιν βρισκόταν υπό την κατοχή της Δανίας μετά την μάχη του Στελλώ (1201) αλλά ανακαταλήφθη από τους κόμητες του Σάουμμπουρκ και τους συμμάχους τους μετά την μάχη του Στελλώ (1227).
Μετά τον θάνατο του κόμητος Όθων Ε (1640) χωρίς να αφήσει απογόνους ο Οίκος του Σάουμμπουρκ ξεκληρίστηκε, η κομητεία του Χόλσταϊν-Πίνεμπεργκ ενσωματώθηκε με το δουκάτο του Χόλσταϊν. Η περιουσία της κομητείας του Σάουμμπουρκ διανεμήθηκε στα τρία : το πρώτο ενσωματώθηκε με το πριγκιπάτο του Λούνεμπουργκ, το δεύτερο με την κομητεία του Σάουμμπουρκ-Λίππε και το τρίτο συνέχισε με την ονομασία κομητεία του Σάουμμπουρκ και κυβερνήθηκε από την Έσση-Κασέλ.